als_Latn dik_Latn sag_Latn
Çfarë makijazhi të përdorni gjatë dimrit?
- Kategoria: Make up
- E shtunë, 27 Dhjetor
Makijazhi është një pjesë e rëndësishme e paraqitjes së jashtme. Ajo nxjerr në pah pikat tona të forta, por nëse nuk është i duhuri, vë në dukje të metat. Tendencat e këtij viti nuk do t’ju zhgënjejnë në asnjë rast dhe janë të pëlqyera si për ato femra që duan të duken sa më natyrale, ashtu edhe për ato që kërkojnë një pamje ekstravagante. Nëse jeni në mëdyshje në lidhje me zgjedhjen e toneve të syrit apo të buzëkuqit, më poshtë do t’ju japim disa këshilla.
– Grimi natyral: pamja “nude” parapëlqehet më shumë nga llojet e tjera të grimit. Karakterizohet nga tonet natyrale, sy të theksuar dhe qerpikë të dendur. Ky lloj grimi ka një qëllim të vetëm: nxjerr në pah bukurinë natyrore të femrës, freskinë e saj dhe linjat e pastra të fytyrës. Rregulli bazë i këtij trendi është “sa më thjesht, aq më bukur”, kështu që ne rekomandojmë zëvendësimin e pudrave me tone të errëta me tone të ngjyrave delikate që i kthejnë fytyrës shkëlqimin.
– Fytyrë aristokratike: lëkura e zbehtë, hijezimi i bardhë dhe buzët rozë do të krijoni përshtypjen e mbretëreshës së akullt. Pamja aristokratike u përshtatet jashtëzakonisht vajzave bionde me sytë që u shkëlqejnë. Kështu ato duken më të ndjeshme dhe delikate.
– Stili “mace”: edhe pse ky trend nuk u përjashtua kurrë nga sfilatat e modës, këtë sezon pamja e “maces” ishte mbizotëruese. Duke përdorur vetëm një laps të zi, do të krijoni imazhin e një pamjeje mistike. Ky lloj grimi do t’ju përshtatej për festën e mbrëmjes së fundvitit.
– Pjesa e errët e syve: botën e modës nuk mund ta imagjinojmë pa këtë grim, por as jetën e përditshme të femrave.
– Theksoni qepallën e poshtme: ky trend duket sikur është vazhdimi i stilit pranveror, por këtë herë sugjerojmë disa eksperimente me hije të errëta. Qepallën e poshtme theksojeni me nuancat e ngjyrave kafe ose gri dhe do të dukeni shumë bukur.
– Vetulla të trasha: me vetulla të trasha do të merrni një pamje seksi dhe joshëse. Harrojini të hollat, sepse këtë sezon janë në modë vetullat e trasha të errëta dhe të theksuara.
als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn